Rahu tänav (Rakvere)
‹ Kaart ajutiselt peidetud (?) › Rahu tänav on tänav Rakveres. Tänava pikkus on 478 m ja see asub Kondivalu linnaosas. Ida-läänesuunaline tänav saab alguse Aia tänavalt, ristub Juhan Kunderi tänava ja Tartu tänavaga ning lõpeb Rakvere linnakalmistu juures. 1939. aastal nimetati senine Grimmi tänav Rahu tänavaks. Rahu tänava äärde on ehitatud nii eramuid kui ka korterelamuid, põhiliselt 20. sajandi teises pooles.